**SEZNAM PRILOG, KI JIH JAVNI POZIV ZAHTEVA GLEDE NA TIP PROJEKTA**

1. **Izjave glede izpolnjevanja splošnih pogojev uredbe LEADER/CLLD**
2. **Pisne izjave glede dvojnega sofinanciranja**
3. **Pisne izjave glede enotnega podjetja in kumulacij pomoči de minimis**
4. **Izjava za DDV**
5. **Dokazila o poravnanih davkih in prispevkih**
6. **Obvezne priloge, ki izhajajo iz predpisov Evropske unije ali nacionalne zakonodaje glede na tip projekta (npr. dokumentacija za gradnjo objektov ali nakup opreme v objektih, pravnomočno gradbeno dovoljenje oziroma druga dokazila za gradnjo objektov ali nakup opreme v objektih, dovoljenja in soglasja pristojnih organov)**
7. **Dokazila o lastništvu nepremičnin (objektov, zemljišč)**
8. **Dodatna investicijsko tehnična dokumentacija, ki jo morajo priložiti lokalne skupnosti (občine) (DIIP in NRP)**
9. **Izjava o zagotovljenih lastnih finančnih in človeških virih**
10. **Pogodba o sodelovanju pri izvedbi projekta v okviru strategije lokalnega razvoja - vzorec**

**V vlogo preko aplikacije priložite vso potrebno dokumentacijo, ki je navedena v seznamu prilog, glede na vrsto projekta.**

**Priloga 1: Izjave glede izpolnjevanja splošnih pogojev Uredbe LEADER/CLLD**

Vlagatelj (LAS) predloži izjave posameznih upravičencev projekta.

Vlagatelj (LAS): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Upravičenec: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov, sedež: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljam,

- da smo seznanjeni s pogoji in obveznostmi iz Uredbe o izvajanju lokalnega razvoja, ki ga vodi skupnost, v obdobju do leta 2027 (v nadaljevanju: Uredba LEADER/CLLD) za izvajanje projektov, vključno z dejavnostmi sodelovanja;

- da so vsi podatki, ki smo jih navedli v vlogi za izvajanje projektov, vključno z dejavnostmi sodelovanja, resnični, točni, popolni ter da za svoje izjave prevzemamo vso kazensko in materialno odgovornost;

- da se projekt ni pričel izvajati pred obdobjem upravičenosti (upravičeni so samo stroški, ki bodo nastali po vložitvi vloge za odobritev projekta na AKTRP);

- da za iste upravičene stroške, kot jih navajamo v vlogi za izvajanje projektov, vključno z dejavnostmi sodelovanja, nismo prejeli sredstev državnega proračuna Republike Slovenije ali sredstev Evropske unije;

- da dovoljujemo uporabo osebnih podatkov in podatkov, ki štejejo za davčno tajnost, iz uradnih evidenc;

- da nismo izključeni iz prejemanja podpore za izvajanje projektov, vključno z dejavnostmi sodelovanja v skladu zakonom, ki ureja kmetijstvo;

- da imamo poravnane vse davčne obveznosti do države;

- da nimamo neporavnanih nalogov za izterjavo, izdanih s strani Evropske komisije;

- da nimamo neporavnanega naloga za vračilo preveč izplačane državne pomoči na podlagi predhodnega poziva ministrstva, pristojnega za finance;

- da nismo v postopku prenehanja, prisilne poravnave, stečaja, prepovedi delovanja, sodne likvidacije ali izbrisa iz sodnega registra;

- da podjetje ni v težavah, razen če gre za izjeme, določene v točki (c) četrtega odstavka 1. člena Uredbe 651/2014/EU;

- da nepremičnine, na katerih se izvaja naložba, niso predmet sklepa o izvršbi na nepremičnino.

|  |  |  |
| --- | --- | --- |
| V \_\_\_\_\_\_\_\_\_\_, dne\_\_\_\_\_\_\_\_\_ |  |  Ime in priimek: **\_\_\_\_\_\_\_\_\_\_\_\_\_\_\_\_\_\_\_\_**(Podpis upravičenca) |

**Priloga 2: Pisne izjave glede dvojnega sofinanciranja**

Vlagatelj (LAS) predloži izjave posameznih upravičencev projekta.

**IZJAVA VLAGATELJA O DRUGIH ŽE ODOBRENIH SREDSTVIH ZA ISTI NAMEN**

|  |
| --- |
| Vlagatelj (ime in naslov vlagatelja ali naziv podjetja):       |
| Matična številka:       |
| Davčna številka:       |
| Zastopnik vlagatelja[[1]](#footnote-1):       |

|  |
| --- |
| Izjavljam, da do dneva vložitve vloge na javni poziv LAS *(ustrezno označite):* |
|[ ]  a) za isti namen, ki ga uveljavljam v vlogi na javni poziv LAS, mi še **NISO bila odobrena javna sredstva** oziroma NISEM v postopku pridobivanja sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov.  |
|[ ]  b) za isti namen, ki ga uveljavljam v vlogi na javni poziv LAS, mi še **NISO bila odobrena javna sredstva, vendar SEM v postopku pridobivanja sredstev** iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov. |
|[ ]  c) za isti namen, ki ga uveljavljam v vlogi na javni poziv LAS, SO mi že bila odobrena **javna sredstva**. |

Izpolnijo vlagatelji, ki so za isti namen, kot ga uveljavljajo v vlogi na javni poziv LAS, vložili vlogo tudi na drug javni razpis oziroma so v postopku pridobivanja sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov *(obvezno izpolnite, če ste obkrožili b). Po potrebi dodajte vrstice.*

|  |  |  |  |
| --- | --- | --- | --- |
| Dajalec pomoči oziroma javnih sredstev | Pravna podlaga za odobritev sredstev | Namen | Datum vložitve vloge |
|       |       |       |       |
|       |       |       |       |
|       |       |       |       |

V primeru naknadne odobritve sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov (sem v postopku reševanja ali se bom na javni razpis prijavili tekom koledarskega leta), se obvezujem, da bom o tem **v roku 5 dni** po odobritvi sredstev oziroma od dneva prijave, **seznanil ARSKTRP** (navedba dajalca pomoči oziroma javnih sredstev, datum odobritve sredstev, namen ter pravna podlaga za odobritev javnih sredstev).

Izpolnijo vlagatelji, ki so jim že bila odobrena javna sredstva za isti namen, kot ga uveljavljajo v vlogi na javni poziv LAS *(obvezno izpolnite, če ste obkrožili c)*. *Po potrebi dodajte vrstice.*

|  |  |  |  |
| --- | --- | --- | --- |
| Dajalec pomoči oziroma javnih sredstev | Pravna podlaga za odobritev sredstev | Namen | Datum odobritve sredstev |
|       |       |       |       |
|       |       |       |       |
|       |       |       |       |

Pod kazensko in materialno odgovornostjo izjavljam, da so zgoraj navedeni podatki točni in resnični.

|  |  |  |
| --- | --- | --- |
| V \_\_\_\_\_\_\_\_\_\_, dne\_\_\_\_\_\_\_\_\_ |  |  Ime in priimek: **\_\_\_\_\_\_\_\_\_\_\_\_\_\_\_\_\_\_\_\_**(Podpis upravičenca) |

**Priloga 3: Pisne izjave glede enotnega podjetja in kumulacij pomoči de minimis**

Vlagatelj (LAS) predloži izjave posameznih upravičencev projekta, ki so velika podjetja.

**IZJAVA O IZPOLNJEVANJU POGOJEV ZA DODELITEV POMOČI *DE MINIMIS***

|  |
| --- |
| Vlagatelj (ime in naslov vlagatelja ali naziv podjetja):       |
| Matična številka:       |
| KMG-MID (če je vlagatelj kmetijsko gospodarstvo):       |
| Davčna številka:       |
| Zastopnik vlagatelja[[2]](#footnote-2):       |

|  |  |
| --- | --- |
| 1. Vlagatelj je podjetje povezano v enotno podjetje z drugimi podjetji v skladu z definicijo iz 2. člena Uredbe 2023/2831[[3]](#footnote-3).
 | [ ]  DA [ ]  NE |
| 1. Če ste pri 1. točki označili »DA«, naštejte vsa podjetja, s katerimi je vaše podjetje povezano v enotno podjetje.*Po potrebi dodajte vrstice.*
 | Ime ali naziv in naslov podjetja | Matična številka | Davčna številka |
|       |       |       |
|       |       |       |
|       |       |       |
| 1. Pri podjetju gre za primer PRIPOJENEGA podjetja[[4]](#footnote-4).
 | [ ]  DA [ ]  NE |
| 1. Pri podjetju gre za primer DELITVE podjetja[[5]](#footnote-5).
 | [ ]  DA [ ]  NE |
| 1. Vlagatelj ali enotno podjetje je obdobju treh let pred dodelitvijo podpore iz naslova intervencije, za katero se vlaga vloga[[6]](#footnote-6) prejelo pomoč *de minimis*? Če ste označili »DA«, izpolnite tabelo pod naslednjo točko.
 | [ ]  DA [ ]  NE |
| 1. Prejeta sredstva pomoči *de minimis*, vlagatelja ali enotnega podjetja[[7]](#footnote-7), v obdobju treh let pred dodelitvijo podpore iz naslova intervencije, za katero se vlaga vloga [[8]](#footnote-8). *Po potrebi dodajte vrstice.*
 |
| Naziv podjetja | Datum prejetja pomoči | Višina prejetih pomoči *de minimis* | Dajalec pomoči |
|       |       |       |       |
|       |       |       |       |
|       |       |       |       |
| 1. Vlagatelj ali enotno podjetje je za iste upravičene stroške, ki so predmet sofinanciranja po tej vlogi na javni razpis, prejelo ali zaprosilo pomoč iz drugih javnih virov? Če ste označili »DA«, izpolnite tabelo pod naslednjo točko.
 | [ ]  DA [ ]  NE |
| 1. Prejeta ali zaprošena pomoč iz drugih javnih virov vlagatelja ali enotnega podjetja[[9]](#footnote-9), za iste upravičene stroške, ki so predmet sofinanciranja po tej vlogi na javni razpis. *Po potrebi dodajte vrstice.*
 |
| Naziv sheme pomoči po kateri ste prejeli pomoč  | Naziv dodeljevalca pomoči | Datum prejema sredstev |
|       |       |       |
|       |       |       |
|       |       |       |

Izjavljam, da z dodeljenim zneskom pomoči *de minimis* ne bo presežena zgornja meja pomoči *de minimis* ter intenzivnost pomoči po drugih predpisih.

Seznanjen sem, da finančna podpora po tem javnem razpisu pomeni pomoč *de minimis* in bom ARSKTRP sprotno obveščal o morebitnih dodeljenih pomočeh *de minimis*.

|  |  |  |
| --- | --- | --- |
| Kraj in datum:      |  | Podpis vlagatelja oziroma odgovorne osebe oziroma pooblaščene osebe za zastopanje: |

**Priloga 4: Pisna izjava o upravičenosti stroška DDV**

Vlagatelj (LAS) predloži izjave posameznih upravičencev projekta, ki želijo uveljavljati DDV kot upravičen strošek.

V skladu s prvim odstavkom 11. člena davek na dodano vrednost **ni upravičen strošek, razen**:

* če se podpora nanaša na nabave blaga oziroma storitev, ki jih bo upravičenec uporabil za namene dejavnosti in transakcij, v zvezi s katerimi se v skladu z Zakonom o davku na dodano vrednost (ZDDV-1) DDV, ne šteje za davčnega zavezanca ali
* za namene dejavnosti in transakcij, ki so v skladu z ZDDV-1 oproščene plačila DDV, brez pravice do odbitka DDV.

**DDV je lahko upravičen strošek** projekta:

* če upravičenec v skladu z ZDDV-1 ne šteje za davčnega zavezanca.
* če upravičenec do podpore projekta v okviru SLR v skladu z ZDDV-1 nima pravice do odbitka DDV.

Upravičenec iz prve in druge alineje prejšnjega odstavka ob vložitvi vloge poja izjavo pod materialno-kazensko odgovornostjo, da v skladu z ZDDV-1, ne šteje za davčnega zavezanca oziroma upravičenec nima pravice do odbitka DDV.

**IZJAVA O UPRAVIČENOSTI STROŠKA DAVKA NA DODANO VREDNOST**

|  |
| --- |
| Vlagatelj (ime in naslov ali naziv podjetja):       |
| Matična številka:       |
| Davčna številka:       |
| Zastopnik člana partnerstva[[10]](#footnote-10):       |

V skladu z 11. členom Uredbe o izvajanju lokalnega razvoja, ki ga vodi skupnost, v obdobju do leta 2027 (Uradni list RS, št. 132/2023 in 57/24), uveljavljam davek na dodano vrednost (v nadaljnjem besedilu: DDV) kot upravičen strošek in

**IZJAVLJAM**

da uveljavljam DDV kot upravičen strošek v skladu z DDV zakonodajo, ker nimam pravice do odbitka DDV, plačanega za nabave blaga oziroma storitev v okviru izvajanja projekta, za katerega je dodeljena podpora.

Nabave blaga oziroma storitev v okviru izvajanja te intervencije se nanašajo na eno izmed naslednjih dejavnosti:

[ ]  opravljanje oproščene dejavnosti brez pravice do odbitka DDV;

[ ]  opravljanje dejavnosti, v zvezi s katerimi se upravičenec ne šteje za davčnega zavezanca v skladu s predpisi, ki urejajo DDV;

[ ]  odbitni delež na ravni opravljanje neobdavčljive dejavnosti je \_\_\_\_\_\_\_\_%.

|  |  |  |
| --- | --- | --- |
| Kraj in datum:      |  | Podpis vlagatelja oziroma odgovorne osebe oziroma pooblaščene osebe za zastopanje: |

*To izjavo izpolnijo člani partnerstva, ki uveljavljajo DDV kot upravičen strošek.*

**Priloga 5: Dokazila o poravnanih davkih in prispevkih**

Vlagatelj (LAS) predloži dokazila posameznih upravičencev projekta.

Dokazila so:

**Originalno dokazilo pristojnega organa (Finančni urad RS, v nadaljevanju: FURS), da ima upravičenec poravnane davke in prispevke** določene z zakonom, ki ni starejše od treh mesecev od datuma oddaje vloge.

**Originalno dokazilo pristojnega sodišča, da upravičenec ni v postopku prenehanja, stečajnem postopku, prisilni poravnavi, prepovedi poslovanja, sodne likvidacije ali izbrisa iz registra**, ki ni starejše od treh mesecev od datuma oddaje vloge na javni razpis **(neobvezno dokazilo).**

**Priloga 6: Obvezne priloge, ki izhajajo iz predpisov Evropske unije ali nacionalne zakonodaje glede na tip projekta**

**6.** Dokumentacija za gradnjo objektov ali nakup opreme v objektih, **pravnomočno gradbeno dovoljenje** oziroma druga dokazila za gradnjo objektov ali nakup opreme v objektih.

**6.1 V primeru gradbeno obrtniških del, za katera je bilo potrebno predhodno pridobiti gradbeno dovoljenje** je potrebno priložiti originalno projektno dokumentacijo oziroma dokumentacijo in skice, iz katere so razvidni:

* tehnična rešitev z detajli predvidenih posegov,
* projektantski predračun oz. popis del,
* kopija pravnomočnega gradbenega dovoljenja za objekt ali prostor, **ki se glasi na lastnika naložbe.**

**6.1.1** Če vlagatelj kandidira za pridobitev sredstev samo za del naložbe, mora biti iz investicijsko tehnične dokumentacije razvidno še:

* popis del in stroškov, ki se nanaša na celotno naložbo,
* ločen popis del in stroškov, ki jih vlagatelj uveljavlja za sofinanciranje po tem projektu,
* predloženo dokazilo o vrednosti že izvedenih del in stroškov.

**6.1.2** Kadar gre za naložbe v novogradnje oz. adaptacije prostorov in nakup pripadajoče opreme, ki se nahajajo ali se bodo nahajali v objektih zgrajenih tudi za druge namene, se od vseh skupnih stroškov izgradnje oz. adaptacije celotnega objekta (skupni prostori, streha, fasada, ipd.) kot opravičljivi stroški priznajo le stroški v sorazmernem deležu glede na neto tlorisno površino objekta, ki jo prostori zasedajo.

**6.2 V primeru nakupa nepremične opreme je potrebno predložiti:**

* izris tlorisa prostora z vrisano opremo,
* kopijo pravnomočnega uporabnega dovoljenja ali kopijo pravnomočnega gradbenega dovoljenja za objekt ali prostor ali potrdilo upravne enote, da gre za objekt, ki je bil zgrajen pred 31. 12. 1967.

**6.3 V primeru nakupa premične opreme je potrebno predložiti:**

* izris tlorisa prostora z vrisano opremo (v primeru nakupa npr. omar, stolov, ipd.),
* Opredeliti je potrebno lokacijo, kje se bo ta oprema nahajala oz. shranjevala.
* Iz vloge (opis aktivnosti in opis naložbe) mora biti jasno razvidno, da gre za nakup premične opreme.

**6.4 V primerih, ko projekt vključuje investicijo v enostavni objekt** oziroma, ko gre za posege v prostor, za katere ni potrebno pridobiti upravnih dovoljenj, **je potrebno za naveden projekt priložiti lokacijsko informacijo** iz katere mora biti razvidno, da predviden poseg v prostor izpolnjuje prostorske izvedbene pogoje.

**6.5 Druga dovoljenja in soglasja pristojnih organov, ki izhajajo iz predpisov Evropske unije ali nacionalne zakonodaje glede na tip projekta**

V primeru, ko projekt predvideva poseg v prostor ali se projekt izvaja na območju kjer veljajo okoljske omejitve zaradi katerih je potrebno pridobiti soglasje pristojnega organa (Natura 2000, zavarovana območja, območje kulturne dediščine, poplavno območje, vodovarstveno območje, varovalni pas infrastrukture, ipd.) se priložijo ustrezna soglasja in dovoljenja.

**6.5.1** Če gre za posege v spomenik, spomeniško območje, nepremično ali naselbinsko dediščino oziroma njihova vplivna območja priložite **kulturnovarstveno soglasje** Zavoda za varstvo kulturne dediščine Slovenije v skladu s predpisi, ki urejajo varstvo kulturne dediščine.

**6.5.2** V primeru, da se bodo predvidena dela oziroma poseg v naravo izvajal na območju, ki ima na podlagi predpisov s področja ohranjanja narave poseben status, priložite **naravovarstveno soglasje.**

Območja, ki imajo s predpisi na področju ohranjanja narave poseben status so naslednja:

* območja Natura 2000 - posebna varstvena območja in potencialna posebna varstvena območja, določena z Uredbo o posebnih varstvenih območjih,
* zavarovana območja, določena z akti o zavarovanjih in
* območja naravnih vrednot državnega ali lokalnega pomena.

Na spodaj navedenih spletnih straneh se lahko preveri ali na zemljišču, kjer se izvaja projekt, veljajo okoljske omejitve (natura 2000, zavarovana območja, območje kulturne dediščine, poplavno območje, vodovarstveno območje, varovalni pas infrastrukture, ipd.) zaradi katerih je potrebno pridobiti soglasje pristojnega organa:

- Grafični vpogled EVT (gov.si);

- <https://gis.arso.gov.si/atlasokolja/profile.aspx?id=Atlas_Okolja_AXL@Arso>;

- Naravovarstveni atlas (naravovarstveni-atlas.si);

- ATLAS VODA (gov.si);

- <https://geohub.gov.si/ghapp/giskd/>;

- VSTOPI - PISO - Prostorski informacijski sistem občin (geoprostor.net);

- iObčina – spletni GIS – Povezujemo prostor (iobcina.si).

**Priloga 7: Dokazila o lastništvu nepremičnin (objektov, zemljišč)**

V primeru projekta, ki vključuje ureditve objektov ter nakupa nove opreme mora upravičenec / pravna oseba javnega prava dokazati lastništvo nepremičnin – objektov oziroma zemljišč, kjer se bo izvajala naložba.

1. V kolikor je upravičenec lastnik nepremičnin, kot dokazilo priloži zemljiškoknjižni izpisek, oziroma kopijo potrdila o vložitvi predloga za vpis lastninske pravice v zemljiško knjigo, glede na datum oddaje vloge.

**V kolikor je upravičenec lastnik nepremičnin,** kjer se bo izvajala naložba, lahko priloži le naslednje podatke, na podlagi katerih bo Agencija Republike Slovenije za kmetijske trge in razvoj podeželja sama preverila stanje v zemljiški knjigi:

|  |  |
| --- | --- |
| Naziv upravičenca |  |
| K.O. |  |
| Številka parcel |  |

|  |  |
| --- | --- |
| Naziv upravičenca |  |
| K.O. |  |
| Številka parcel |  |

*Po potrebi dodajte tabele.*

1. V kolikor je upravičenec solastnik nepremičnin mora poleg dokazil/podatkov iz prve točke obvezno priložiti še:
* kopijo overjenega soglasja solastnika(-ov), za izvedbo naložbe. **(obvezno dokazilo)**
1. Če upravičenec ***ni lastnik nepremičnin*** mora poleg dokazil iz prve točke obvezno priložiti še:
2. kopijo overjene pogodbe o najemu, zakupu, služnosti ali stavbni pravici za obdobje **najmanj pet let po zaključku projekta** **(obvezno dokazilo)** in
3. kopijo overjenega soglasja lastnika(-ov) ali solastnika (-ov), da naložba ni v nasprotju s pogodbo. **(obvezno dokazilo)**
4. V kolikor se naložba nanaša na nakup premične opreme in strojev, dokazil o lastništvu nepremičnin ni potrebno prilagati.

**Priloga 8: Dodatna investicijsko tehnična dokumentacija, ki jo morajo priložiti lokalne skupnosti (občine)**

**(dodatna investicijsko tehnična dokumentacija, ki jo morajo priložiti lokalne skupnosti (občine))**

8.1 Investicijski program ali Dokument identifikacije investicijskega projekta (DIIP);

8.2 Sklep o potrditvi investicijskega programa ali DIIP-a;

8.3 Izpolnjen obrazec 3 iz Načrta razvojnih programov občine ali poseben del proračuna:

**OBRAZLOŽITEV:** v primeru, da je upravičenec projekta občina mora biti projekt ustrezno opredeljen v veljavnem aktu o proračunu samoupravne lokalne skupnosti, in sicer projekt investicijskega značaja v načrtu razvojnih programov - NRP (tretji del proračuna), neinvesticijski projekt pa v posebnem delu proračuna oziroma v njegovih obrazložitvah. V kolikor naziv, zneski in/ali viri niso usklajeni z vlogo, mora biti priložena izjava oz. izjave vseh partnerskih občin, da bodo v skladu z vlogo, do predložitve prvega zahtevka za izplačilo uskladili projekt v NRP (vrednostno, po virih, po letih in v nazivu). Torej k vlogi/prijavi mora biti priložen NRP ali poseben del proračuna, glede na projekt, v kolikor naziv, zneski in/ali viri niso usklajeni z vlogo bo potrebno k vlogi priložiti še izjavo.

Pri izdelavi projektne dokumentacije - DIIP, je potrebno smiselno upoštevati 4. člen Uredbe o enotni metodologiji za pripravo in obravnavo investicijske dokumentacije na področju javnih financ.

**Priloga 9: Izjava o zagotovljenih lastnih finančnih in človeških virih**

*(izjavo izpolni/podpiše vsak upravičenec posebej)*

**IZJAVA**

Spodaj podpisani(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek), odgovorna oseba upravičenca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv upravičenca) izjavljam, da imam/o zagotovljena lastna finančna sredstva oziroma bomo zagotovili finančne vire za izvedbo prijavljenega projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naslov projekta) v celoti in v skladu z dinamiko izvajanja projekta in vlaganja zahtevkov. Prav tako imam/o zagotovljene ustrezne človeške vire za strokovno in pravočasno izvedbo projekta.

Podpis odgovorne osebe upravičenca:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| V/na |  | , dne |  |

žig

**PRILOGA 10: Pogodba o sodelovanju pri izvedbi projekta v okviru strategije lokalnega razvoja - vzorec**

**To je pogodba o sodelovanju med upravičenci - med nosilcem projekta (prijaviteljem) in partnerjem/partnerji iz katere bo nedvoumno razvidno:**

1. imenovanje nosilca skupnega projekta,
2. pooblastilo nosilcu skupnega projekta in odgovorni osebi za oddajo vloge in komunikacijo z LAS STIK in Agencijo RS za kmetijske trge in razvoj podeželja v njihovem imenu,
3. razdelitev aktivnosti in finančnih obveznosti med partnerji,
4. izjava, da so vsi sodelujoči v skupni vlogi seznanjeni z Javnim pozivom LAS in razpisnimi pogoji ter merili za dodelitev sredstev in da z njimi v celoti soglašajo ter
5. izjavo, da vsi člani skupne vloge odgovarjajo LAS STIK in Agenciji RS za kmetijske trge in razvoj podeželja neomejeno solidarno.

Predložite izpolnjeno, žigosano in podpisano pogodbo med nosilcem projekta in partnerji. Pogodba mora biti podpisana s strani vseh partnerjev konzorcija. Konzorcijska pogodba je obvezna priloga, v primeru partnerstva.

1. Naziv vlagatelja oziroma odgovorne osebe oziroma pooblaščene osebe za zastopanje. [↑](#footnote-ref-1)
2. Ime in priimek zastopnika oziroma odgovorne osebe oziroma pooblaščene osebe za zastopanje. [↑](#footnote-ref-2)
3. Enotno podjetje v skladu z 2. členom Uredbe 2023/2831/EU pomeni vsa podjetja, ki so med seboj najmanj v enem od naslednjih razmerij:

(a) podjetje ima večino glasovalnih pravic delničarjev ali družbenikov drugega podjetja;

(b) podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;

(c) podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;

(d) podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk (a) do (d) preko enega ali več drugih podjetij, prav tako veljajo za enotno podjetje. [↑](#footnote-ref-3)
4. V primeru združitev ali pripojitev se vsa prejšnja pomoč *de minimis*, dodeljena kateremu koli od podjetij, udeleženih v združitvi, upošteva pri ugotavljanju, ali nova pomoč *de minimis* za novo ali prevzemno podjetje presega ustrezno zgornjo mejo. Pomoč *de minimis*, ki je bila zakonito dodeljena pred združitvijo ali prevzemom, ostane zakonita. [↑](#footnote-ref-4)
5. Če se podjetje razdeli na dve ali več ločenih podjetij, se pomoč *de minimis*, dodeljena pred razdelitvijo, dodeli podjetju, ki jo je koristilo, in to je načeloma podjetje, ki prevzame dejavnosti, za katere se je pomoč *de minimis* uporabila. Če taka dodelitev ni mogoča, se pomoč *de minimis* dodeli sorazmerno na podlagi knjigovodske vrednosti lastniškega kapitala novih podjetij na dejanski datum razdelitve. [↑](#footnote-ref-5)
6. Pomoč *de minimis* velja za dodeljeno takrat, ko se zakonska pravica do prejema pomoči dodeli podjetju v skladu z veljavnim nacionalnim pravnim sistemom. To pomeni, da je v to točko zajeta tista podpora, ki je bila podjetju v teh letih dodeljena (npr. z odločbo o pravici do sredstev), ne glede na to, kdaj je bila pomoč dejansko izplačana. [↑](#footnote-ref-6)
7. V primeru, da ste enotno podjetje, je potrebno upoštevati tudi prejeto pomoč *de minimis* pomoč, ki so jo prejela podjetja s katerimi ste povezani. [↑](#footnote-ref-7)
8. Pri izpolnjevanju preglednice si lahko pomagate z bazo dodeljenih državnih in pomoči *de minimis*, ki je dostopna na spletnem naslovu: <https://jodp.mf.gov.si/Domov>. Upoštevajte pa, da so podatki v bazi zgolj informativne narave, zato nujno upoštevajte tudi vašo lastno evidenco o pomočeh, ki so bile dodeljene vašemu podjetju. [↑](#footnote-ref-8)
9. V primeru, da ste enotno podjetje, je potrebno upoštevati tudi podatke o drugih že prejetih ali zaprošenih pomočeh za iste upravičene stroške, ki so jih prejela ali zaprosila podjetja, s katerimi ste povezani. [↑](#footnote-ref-9)
10. Ime in priimek člana partnerstva oziroma odgovorne osebe oziroma pooblaščene osebe za zastopanje. [↑](#footnote-ref-10)